Kørepenge i DHV-Odense

Vi har i bestyrelsen revideret reglerne for kørsel til stævner og kamp. Vi ønsker at reglerne er enkle og gennemskuelige og vi modtager gerne kommentarer og spørgsmål omkring reglerne. Spørgsmål og kommentarer bedes rettet til kasserer Claus Nielsen (kasserer@dhv-odense.dk) eller formand Lasse Borup (formand@dhv-odense.dk)

# ****Regelsæt for ungdom og Mix-motion:****

 1. Kørsel til kampe og stævner på Fyn Klubben arrangerer ikke transport og udbetaler ikke kørepenge. Spillerne (eller deres forældre) kan lave indbyrdes aftaler og skal blot sørge for at være på spillestedet til aftalt tid.

2. Kørsel til stævner udenfor Fyn men i Danmark.

**Bus:** Dette kunne typisk være et overnatningsstævne for senior/ungdomshold. Spillerne afkræves transportudgiften til fællestransport per arrangement, der betales til træneren/holdlederen eventuelt sammen med deltagergebyret (Anbefales) for bespisning/overnatning. Træneren/holdlederen overfører kørepengene til klubbens konto.

**Bil:** Udgiften afvikles intern på holdet. Taksten aftales internt, men en retningslinje kunne være denne: Afstand tur/retur i km gange antal af biler. Dette beløb deles ud på den enkelte spiller, som indbetaler til en Mobilepay Box (holdleder/forælder). Det samlede beløb deles ligeligt ud på hver chauffør, som får det samme beløb uanset om der sidder 1 eller 5 personer i bilen. Antallet af biler har stor betydning for prisen pr. spiller, så fyld godt op!

**Eksempel:**

Tur/retur til Århus. 292km = 292 kr.

Der blev brugt 3 biler = 876kr. samlet.

Antal spiller til kampen/turneringen = 9. Beløb pr. spiller = ca. 97 kr. (indbetales til en Mobilepay box)

Hver chauffør får nu deres 292 kr. overført.

Trænere, holdledere og hjælpere afkræves ikke kørepenge.

Der udbetales som nævnt i punkt 2 kun kørepenge svarende til et rimeligt antal biler i forhold til antallet af spillere – entusiastiske forældre og tilskuere er meget velkomne, men må selv dække kørsel.

Hvis spillere ikke deltager i kørselsordningen (f.eks. fordi de kommer fra eller skal videre til et andet arrangement) sørger de selv for transport. De pågældende spillere betaler IKKE kørselspenge og den pågældende bil modtager IKKE kørselsgodtgørelse.

Hvis en spiller/forældre stiller bil gratis til rådighed, betaler den pågældende spiller/børnene til den pågældende forælder IKKE kørepenge.

Klubben dækker holdgebyr til alle stævner.

Stævner der falder uden for ovenstående grupper, behandles fortsat individuelt i bestyrelsen. Som eksempel kan der arrangeres fælles bustransport til stævner med mange deltagende hold fra klubben.

Trænere der får brug for individuel transport (fx skift under et weekendstævne) har ret til kørselsgodtgørelse fra klubben. Husk at bruge udgiftsbilaget fra hjemmesiden - og husk at påføre både registreringsnummer og kontonummer på bilaget.

OBS: Kvittering for påfyldt benzin godtages ikke som tilstrækkeligt kørselsbilag og man skal da i stedet udfylde DHV’s udgiftsbilag ([www.dhv-Odense.dk](http://www.dhv-Odense.dk) $\rightarrow $ Medlemsinfo$ \rightarrow $ Udgiftsbilag)

# DANMARKSTURNERINGEN: DIVISION & DANMARKSSERIEN

Transport og biler koordineres indbyrdes på holdene,

Der udbetales som nævnt i punkt 2 kun kørepenge svarende til et rimeligt antal biler i forhold til antallet af spillere op til et maksimum af 3 biler.
Entusiastiske forældre og tilskuere er meget velkomne, men må selv dække kørsel.

Hvis spillere ikke deltager i kørselsordningen (f.eks. fordi de kommer fra eller skal videre til et andet arrangement) sørger de selv for transport. De pågældende spillere betaler IKKE kørselspenge og den pågældende bil modtager IKKE kørselsgodtgørelse.

Hvis en spiller/forældre stiller bil gratis til rådighed, betaler den pågældende spiller/børnene til den pågældende forælder IKKE kørepenge.

Chaufføren udfylder på sædvanligvis udgiftsbilag og får dækket de faktiske omkostninger med taksten 1 kr/km. Ved rejser over Storebælt skal man så vidt muligt bruge en af klubbens bro-bizz (Fås ved henvendelse til Andreas eller Dennis Hansen). Ved brug af klubbens bro-bizz udgiftsføres posten med 0 kr, men skal altså fremgå således kassereren kan kontere beløbet.

Husk at bruge udgiftsbilaget fra hjemmesiden - og husk at påføre både registreringsnummer og kontonummer på bilaget.

OBS: Kvittering for påfyldt benzin godtages ikke som tilstrækkeligt kørselsbilag og man skal da i stedet udfylde DHV’s udgiftsbilag ([www.dhv-Odense.dk](http://www.dhv-Odense.dk) $\rightarrow $ Medlemsinfo$ \rightarrow $ Udgiftsbilag)

Reglerne træder i kraft omgående.

*Bestyrelsen 01/01-2025.*